Babelscape/SREDFM huggingface dataset:
Αθίκια

Τα Αθίκια είναι κωμόπολη του Νομού Κορινθίας. Διοικητικά ανήκουν στο Δήμο Κορινθίων Έχουν 1834 κάτοικους και βρίσκονται 17 χιλιόμετρα νότια της πόλης της Κορίνθου, σε υψόμετρο 250 μέτρων. 

Θέση 

Το  «χωριό» όπως συνηθίζεται να λέγεται από τους ντόπιους , είναι χτισμένο στις λοφοειδείς απολήξεις του βουνού Σκαρούμπαλο κι απλώνει τα πόδια του στην εύφορη κοιλάδα που το περιβάλλει. Ολόγυρα τα δασοσκεπή βουνά Βουκίνα, Πίρθι, Σκαρούμπαλο, Άγ.Δημήτριος, Μαλιμπάρδι και οι ελαιοπράσινοι λόφοι Κάστριζα, Λιούκα, Σταυρούλι, Σκούρτη, Άγ. Αθανάσιος, δημιουργούν ένα φυσικό τείχος… προστασίας.

Η μόνη διέξοδος υπάρχει στο βόρειο μέρος στη θέση Δυο Βουνά. Στο μέρος αυτό ενώνονται τα δύο ρέματα- χείμαρροι Αγία Παρασκευή και Ξεριάς που «αυλακώνουν» τον μικρό κάμπο με κατεύθυνση Ν.Β. και συνεχίζουν ως ένα προς την πεδιάδα του Γκα.

Από το ίδιο σημείο περνάει και ο δημόσιος δρόμος που συνδέει τα Αθίκια με την (παλαιά) εθνική οδό Κορίνθου-Άργους  και άλλες περιοχές.

Το σχήμα και η θέση της κοιλάδας, φανερώνουν την ύπαρξη κάποιας προϊστορικής λίμνης τα νερά της οποίας ξεχύθηκαν από τη διέξοδο που αναφέραμε προς τη θάλασσα του Κορινθιακού.

"(Από το βιβλίο «Το χωριό ΑΘΙΚΙΑ Χθες και Σήμερα» του Σούλη Μιχ. Τσεκούρα  Αθήνα 1994)"

Η Εκκλησία του χωριού|200px|μικρογραφία
Pulp Fiction

Το Pulp Fiction είναι αμερικανική αστυνομική νεο-νουάρ κινηματογραφική ταινία μαύρης κωμωδίας του 1994 που γράφτηκε και σκηνοθετήθηκε από τον Κουέντιν Ταραντίνο, βασισμένη σε μια ιστορία του Ταραντίνο και του Ρότζερ Άβαρυ. Η σκηνοθεσία της ταινίας χαρακτηρίζεται από το έντονο στυλ της. Η πλοκή της ταινίας αφορά τις διασταυρούμενες ιστορίες συμμοριτών, ατόμων του υποκόσμου, μικροεγκληματιών και ενός μυστηριώδους χαρτοφύλακα. Ο τίτλος της ταινία αναφέρεται στα περιοδικά pulp και τις hardboiled crime νουβέλες, που ήταν δημοφιλείς στα μέσα του 20ού αιώνα, γνωστά για την εικονογραφημένη βία και τους δυναμικούς διαλόγους.

Το σενάριο του "Pulp Fiction" γράφτηκε μεταξύ των ετών 1992 και 1993, και υιοθέτησε κάποιες σκηνές που γράφτηκαν αρχικά από τον Άβαρυ για την ταινία "True Romance" (1993). Το σενάριό του, όπως και άλλες δουλειές του Ταραντίνο, παρουσιάζεται εκτός χρονολογικής σειράς. Επίσης, στην ταινία γίνονται αυτοαναφορές στο σημείο της έναρξής της, όπου δίνεται μια κάρτα δύο ερμηνειών του "pulp". Αφιερώνεται αρκετός χρόνος σε μονολόγους και απλές συζητήσεις με έντονο διάλογο, που αποκαλύπτουν τις οπτικές γωνίες κάθε χαρακτήρα για διάφορα θέματα, ενώ η ταινία διαθέτει ένα συνδυασμό ειρωνείας και έντονης βίας. Το σενάριό της απορρίφθηκε από την Columbia TriStar επειδή θεωρήθηκε "υπερβολικά τρελό". Ωστόσο, ο συν-προεδρεύων της Miramax, Χάρβι Ουάινστιν, σαγηνεύτηκε αμέσως από αυτό, και η ταινία έγινε η πρώτη που χρηματοδοτήθηκε εξ ολοκλήρου από τη Miramax.

Το 2013 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Σαρωνικός κόλπος

thumb|right|Δορυφορική εικόνα του Σαρωνικού κόλπου.
Ο Σαρωνικός είναι ελληνικός θαλάσσιος κόλπος, στις ακτές του οποίου αναπτύχθηκαν ιστορικές πόλεις, όπως η Αθήνα, ο Πειραιάς, κ.ά. καθώς και αρχαία ιερά, όπως στο Σούνιο, στην Αίγινα κ.ά. Ο κόλπος είναι κλειστός και οριοθετείται από τη νοητή γραμμή Πόρου-Σουνίου. Στα νότια επικοινωνεί με το ανοιχτό Αιγαίο πέλαγος. Το μέγιστο βάθος του κόλπου είναι 416 μέτρα και παρατηρείται δυτικά του ηφαιστείου των Μεθάνων.

Μαζί με τον Αργολικό Κόλπο αποτελούν διοικητικά και γεωγραφικά την περιφέρεια του Αργοσαρωνικού. Τα νησιά του Αργοσαρωνικού υπάγονται διοικητικά στη Περιφερειακή Ενότητα Νήσων της Περιφέρειας Αττικής στην οποία υπάγονται και τα ιδιαίτερα απομακρυσμένα από την ηπειρωτική Αττική νησιά: τα Κύθηρα και Αντικύθηρα που βρίσκονται νότια της Πελοποννήσου.

Στις ακτές του Σαρωνικού δημιουργήθηκαν οι σημαντικότερες βιομηχανικές, λιμενικές, ναυτικές και ναυπηγοεπισκευαστικές εγκαταστάσεις της Χώρας. Ο Σαρωνικός κόλπος έχει ιδιαίτερη ναυτιλιακή σημασία τόσο για τις θαλάσσιες συγκοινωνίες πολλών εκ των οποίων αποτελεί αφετηρία αλλά και από το γεγονός ότι συνδέει μέσω της Διώρυγας της Κορίνθου στον ομώνυμο Ισθμό το Αιγαίο πέλαγος με το Ιόνιο.
Καρπάθια Όρη

thumb|right|220px|Η διάταξη των Καρπαθίων από δορυφόρο
Τα Καρπάθια Όρη είναι οροσειρά που σχηματίζει τόξο μήκους περίπου 1.500 χιλιομέτρων στην Κεντρική και Ανατολική Ευρώπη και είναι η δεύτερη σε μήκος οροσειρά στην Ευρώπη (μετά τα Σκανδιναβικά Ορη, 1.700 χλμ.). Διαθέτουν τους βιότοπους για τους μεγαλύτερους Ευρωπαϊκούς πληθυσμούς καφέ αρκούδας, λύκου, αίγαγρου και λύγκα, με την υψηλότερη συγκέντρωση στη Ρουμανία, καθώς και πάνω από το ένα τρίτο όλων των Ευρωπαϊκών φυτικών ειδών. Τα Καρπάθια και πρόποδές τους έχουν πολλά ιαματικά και μεταλλικά νερά, με τη Ρουμανία να διαθέτει το ένα τρίτο των συνολικών της Ευρώπης. Η Ρουμανία διαθέτει επίσης τη μεγαλύτερη επιφάνεια παρθένων δασών στην Ευρώπη (πλην της Ρωσίας), τα περισσότερα από αυτά στα Καρπάθια, με τα Νότια Καρπάθια να αποτελούν τη μεγαλύτερη αδιάσπαστη δασική έκταση της Ευρώπης. 

Τα Καρπάθια αποτελούν μια αλυσίδα οροσειρών που απλώνωνται ως τόξο από την Τσεχία (3%) στα βορειοδυτικά, μέσω Σλοβακίας (17%), Πολωνίας (10%), Ουγγαρίας (4%) και Ουκρανίας (11%) μέχρι τη Ρουμανία (53%) στα ανατολικά και στη συνέχεια τις Σιδηρές Πύλες στον Ποταμό Δούναβη, μεταξύ Ρουμανίας και Σερβίας (2%) στα νότια. Η υψηλότερη οροσειρά των Καρπαθίων είναι τα Τάτρα, στα σύνορα Σλοβακίας και Πολωνίας, όπου οι υψηλότερες κορυφές ξεπερνούν τα 2.600 μέτρα. Η δεύτερη ψηλότερη οροσειρά είναι τα Νότια Καρπάθια στη Ρουμανία, όπου οι υψηλότερες κορυφές ξεπερνούν τα 2.500 μέτρα.

Τα Καρπάθια συνήθως υποδιαιρούνται σε τρία μεγάλα τμήματα : τα Δυτικά Καρπάθια (Τσεχία, Πολωνία, Σλοβακία), τα Ανατολικά Καρπάθια (νοτιοανατολική Πολωνία, ανατολική Σλοβακία, Ουκρανία, Ρουμανία) και τα Νότια Καρπάθια (Ρουμανία, Σερβία).

Οι σημαντικότερες πόλεις μέσα ή κοντά στα Καρπάθια είναι η Μπρατισλάβα και το Κόσιτσε στη Σλοβακία, η Κρακοβία στην Πολωνία, η Κλουζ-Ναπόκα, το Σιμπίου και το Μπρασόβ στη Ρουμανία και το Μίσκολτς στην Ουγγαρία.
Κανάριες Νήσοι

180px|right|thumb|Φοινικόδασος σε κοιλάδα του νησιού «Γκραν Κανάρια»
Οι Κανάριες Νήσοι ή Κανάρια Νησιά (ισπανικά: "Islas Canarias") είναι μια σειρά νησιών με έκταση 7.446,95 τετραγωνικά χιλιόμετρα και πληθυσμό 2.082.655 κατοίκους (σύμφωνα με την απογραφή του 2011), που βρίσκεται ΒΔ. της Αφρικής στον Ατλαντικό ωκεανό και μόλις 350 περίπου μίλια έναντι και δυτικά των ακτών του Μαρόκου. Αποτελεί αυτόνομη διοικητική περιοχή της Ισπανίας και ορίζεται από τις επαρχίες Λας Πάλμας και Σάντα Κρουθ Ντε Τενερίφε. Περιλαμβάνει επτά κύρια νησιά: τη Μεγάλη Κανάρια ή Γκραν Κανάρια, την Φουερτεβεντούρα, την Λανθαρότε, την Τενερίφη, την Λα Πάλμα, τη Γκομέρα, το Ελ Ιέρρο και πολλά άλλα μικρότερα.

Το ηφαίστειο [[Τέιδε]] από τα βόρεια (Τενερίφη)

Οι Κανάριες νήσοι βρίσκονται βόρεια του Τροπικού του Καρκίνου και έχουν χαρακτηριστικό υποτροπικό ξηρό κλίμα. Οι θερμοκρασίες είναι υψηλές, με μικρές διακυμάνσεις, τις ίδιες περίπου της Βορείου Αφρικής. Το έδαφός τους είναι ηφαιστειογενές με τη μεγαλύτερη κορυφή το Πίκο Ντελ Τέιδε (3.720 μ.). Δεν υφίστανται ποταμοί παρά μόνο χείμαρροι. Εδώ φύονται φοίνικες μόνο του είδους Phoenix canariensis, κακτοειδή αλλά και ευκάλυπτοι και πεύκα (Pinus canariensis). Καλλιεργούνται επίσης στα εύφορα εδάφη λαχανικά, μπανάνες, λεμόνια, κρεμμύδια, ντομάτες και πατάτες. Επίσης υφίστανται βιοτεχνίες υφασμάτων. Το αρχιπέλαγος των Καναρίων νήσων παρουσιάζει υψηλό τουριστικό ενδιαφέρον κατά τη χειμερινή περίοδο (της Ευρώπης).
ΕΡΤ3

Η ΕΡΤ3 (Ελληνική Ραδιοφωνία Τηλεόραση 3) είναι το τρίτο κανάλι της ΕΡΤ, το οποίο ξεκίνησε να εκπέμπει στις 14 Δεκεμβρίου του 1988 με έδρα τη Θεσσαλονίκη και αρχικά ως ΕΤ3. Το κανάλι διαθέτει στούντιο σε διάφορες πόλεις της Ελλάδας, όπως στη Κομοτηνή, την Φλώρινα, την Αλεξανδρούπολη καθώς επίσης και στα νησιά Λέσβο, Σάμο και Πάρο. Από το 1996 το πρόγραμμά της εκπέμπεται πλέον στο σύστημα PAL (αντί του παλιού SECAM) και προβάλλεται όλο το 24ωρο.

Η ΕΡΤ3 έχει αξιόλογες συνεργασίες με κανάλια των Βαλκανίων, τη Γαλλία και τη Ρωσία, στα πλαίσια ανταλλαγής προγραμμάτων.

Μετά το κλείσιμο του φορέα της ΕΡΤ Α.Ε. συνέχιζε τις εκπομπές της, υπό το εγχείρημα της ΕΡΤ Open. Μετά από την επαναλειτουργία της ίδιας της ΕΡΤ3 ο σταθμός εκπέμπει πλέον, μέσω της ΕΡΤ και παράλληλα συνεχίζει να αναμεταδίδεται από την ΕΡΤopen. Ύστερα από την επαναλειτουργία της ΕΡΤ που πραγματοποιήθηκε στις 11 Ιουνίου 2015, το κανάλι επαναλειτούργησε, αλλά λίγο αργότερα εντός του μήνα, στις 29 Ιουνίου του 2015.

Η ΕΡΤ3 ασχολείται κυρίως με περιφερειακά, πολιτιστικά και θρησκευτικά θέματα.
Γεώργιος Κωστάκης

O Γεώργιος Κωστάκης (ρώσικα: "Георгий Дионисович Костаки", 5 Ιουλίου 1913 - 9 Μαρτίου 1990) ήταν Έλληνας συλλέκτης έργων τέχνης Ρώσων καλλιτεχνών. Η καταγωγή του ήταν από τη Ζάκυνθο.

Τα χρόνια πριν και μετά τη ρωσική Επανάσταση, στη Ρωσία εκδηλώθηκε το πρώτο κίνημα αφηρημένης τέχνης, που κατόπιν θα γινόταν η κυρίαρχη μορφή τέχνης του εικοστού αιώνα. Ο Κωστάκης συνέλεξε τα έργα-καρπούς του κινήματος αυτού, που έμεινε γνωστό ως Ρωσική Πρωτοπορία. Η συλλογή του, που ξεκίνησε με την ανακάλυψη τριών κονστρουκτιβιστικών πινάκων σ' ένα στούντιο της Μόσχας το 1946, θα γινόταν το μεγαλύτερο και πιο αντιπροσωπευτικό δείγμα της τέχνης αυτής εκείνη την εποχή.
Πρέλογκ

thumb|200px|Ναός στο Πρέλογκ
Η πόλη του Πρέλογκ ("Prelog", ουγγρ. "Perlak") βρίσκεται στη βόρεια Κροατία. Αποτελεί δήμο και ο πληθυσμός της πόλης είναι 4.288 κάτοικοι (2001), και του δήμου 7.271 κάτοικοι (2001).

Το σήμα κατατεθέν της πόλης είναι η μπαρόκ εκκλησία του Αγίου Ιακώβ που χρονολογείται από το 1761.
Τέτοβο

Το Τέτοβο ή Καλκάνδελε ( , αλβανικά: "Tetova/Tetovë", τουρκικά: "Kalkandelen", "Καλκάνδελεν"), είναι μια πόλη στην βορειοδυτική Βόρεια Μακεδονία, χτισμένη στους πρόποδες του Όρους Σκάρδος και διαρρέεται από τον Ποταμό Πένα. Ο Δήμος Τέτοβο καταλαμβάνει έκταση 1080 τ.χλμ. και έχει υψόμετρο 468 μέτρα και πληθυσμό 52.915.

Διάφορα αρχαιολογικά ευρήματα δείχνουν ότι το Τέτοβο κατοικήθηκε για πρώτη φορά πριν από χιλιάδες χρόνια. Ήταν κάτω από την οθωμανική κυριαρχία για περίπου πέντε αιώνες, ξεκινώντας από το 15ο αιώνα. Με την άφιξη των Οθωμανών ο πληθυσμός της πόλης έγινε σε μεγάλο βαθμό ισλαμικός και χτίστηκαν πολλά κτίρια οθωμανικού ρυθμού, όπως το Τζαμί Σαρένα και ο Τεκές Αραμπατί Μπαμπά που στέκονται ακόμα και σήμερα ως δύο από τα σημαντικότερα μνημεία της οθωμανικής περιόδου της Βόρειας Μακεδονίας. Μετά τους Παγκοσμίους Πολέμους, το Τέτοβο ανήκε στη Γιουγκοσλαβία και, στη συνέχεια, στην Βόρεια Μακεδονία.

Το Τέτοβο είχε ανέκαθεν πολλές εθνοτικές ομάδες, ωστόσο, ως έδρα πολλαπλών πολιτικών κομμάτων των Αλβανών και ενός πληθυσμού στον οποίο οι Αλβανοί αποτελούν την πλειοψηφία, έχει γίνει η ανεπίσημη πρωτεύουσα και το κέντρο μιας εθνοτικά κυρίως Αλβανικής περιοχή που εκτείνεται σε ένα τόξο από το Τέτοβο εως τη Στρούγκα. Πάνω από το ένα τρίτο της πόλης κατοικείται από Σλαβομακεδόνες. Τέτοβο είχε ιστορικά μεγάλο τουρκικό πληθυσμό, που αποτελούσε σχεδόν το ένα τέταρτο μέχρι το 1961, αν και σήμερα αποτελεί λιγότερο από 4% της πόλης.

Λίγο έξω από το Τέτοβο είναι το Πανεπιστήμιο της Νοτιοανατολικής Ευρώπης, το τρίτο μεγαλύτερο πανεπιστήμιο της Βόρειας Μακεδονίας μετά από εκείνα των Σκοπίων και της Μπίτολα. Το Τέτοβο στεγάζει επίσης το Κρατικό Πανεπιστήμιο του Τέτοβο.
Γότθοι

Οι Γότθοι ήταν ένας ανατολικός γερμανικός λαός, εκ του οποίου δύο κλάδοι, οι Βησιγότθοι και οι Οστρογότθοι, έπαιξαν σημαντικό ρόλο στην πτώση της Δυτικής Ρωμαϊκής Αυτοκρατορίας και την ανάδυση της μεσαιωνικής Ευρώπης. Οι Γότθοι κυριάρχησαν σε μια τεράστια έκταση, που στο μέγιστό της υπό το Γερμανικό βασιλιά Ερμάναρικ και τον υποβασιλιά του Ατάναρικ εκτεινόταν πιθανότατα από το Δούναβη ως το Ντον και από τη Μαύρη ως τη Βαλτική Θάλασσα. Κατά το 2ο μ.Χ. αιώνα εγκαταστάθηκαν στη Σκυθία, τη Δακία και την Παννονία. Τους 3ο και 4ο αι. επέδραμαν στις περιοχές του Βυζαντίου και αργότερα ασπάσθηκαν τον Αρειανισμό. Τον 5ο και 6ο αι. χωρίστηκαν σε Βησιγότθους (δυτικοί Γότθοι) και Οστρογότθους (ανατολικοί Γότθοι). Ίδρυσαν ισχυρά κράτη, διάδοχα του δυτικού Ρωμαϊκού κράτους, στην Ιβηρική χερσόνησο και στην Ιταλία.

Οι Γότθοι μιλούσαν τη Γοτθική γλώσσα, μια από τις εξαφανισμένες Ανατολικές γερμανικές γλώσσες, που μιλιόταν στην Κριμαία το 18ο αιώνα από τους Γότθους της Κριμαίας.
Δήμος Θίσβης

Ο Δήμος Θίσβης ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Θηβαίων. Έδρα του ήταν η Δομβραίνα και ο πληθυσμός του ήταν 4.480 κάτοικοι. Αποτελούταν από 5 δημοτικά διαμερίσματα: Δομβραίνας, Ελλοπίας, Θίσβης, Ξηρονόμης και Προδρόμου. Περιλάμβανε τα χωριά Ελλοπία (τοπικό όνομα Καραντάς), Ξηρονομή, Δομβραίνα, Θίσβη (τοπικό όνομα Κακόσι), Πρόδρομος (τοπικό όνομα Χώστια), τους παραθαλάσσιους οικισμούς Αλυκή, Άγιο Νικόλαο, Άγιο Ιωάννη, Σαράντι και το λιμάνι Βαθύ.
Ούντμπινα

Η Ούντμπινα (Κροατικά: Udbina, Σερβικά: Удбина) είναι κωμόπολη της Κροατίας, στην επαρχία Λίκα-Σεντζ. Στην πόλη ζουν 735 κάτοικοι (2001) και στο δήμο 1.649 (2001). Το 1991 το 80% των κατοίκων ήταν Σέρβοι, ενώ το 1995 μόλις το 15% ήταν Σέρβοι.
Γκράφιτι

Γκράφιτι στα [[Άνω Πατήσια]], στην [[Αθήνα]]
Γκράφιτι είναι η αναγραφή κειμένου όπως, συνθημάτων ή η ζωγραφική σε επιφάνειες που συνήθως βρίσκονται σε δημόσιους χώρους (για παράδειγμα σε τοίχους). Πρωτοεμφανίστηκε την ίδια περίοδο και στα ίδια μέρη που αναπτύχθηκε το κίνημα του Χιπ χοπ, από τον ίδιο καταπιεσμένο κόσμο. Γι' αυτό πολλοί θεωρούν ότι αποτελεί μέρος της κουλτούρας Χιπ χοπ.

Το γκράφιτι διχάζει μεγάλη μερίδα κόσμου, αφού για κάποιους είναι βανδαλισμός (δημόσια κτίρια, τρένα κλπ) ενώ για πολλούς είναι μια μορφή σύγχρονης τέχνης.
Λαμία

Η Λαμία (αναφερόμενη από τον 8ο μέχρι το 19ο αιώνα με την ονομασία Ζητούνι) είναι πόλη και πρωτεύουσα της Περιφερειακής Ενότητας Φθιώτιδας. Έχει πληθυσμό 52.006 κατοίκους και βρίσκεται στις πλαγιές του όρους Όθρυς, κοντά στον ποταμό Σπερχειό. Αποτελεί κέντρο εύφορης αγροτικής και κτηνοτροφικής περιοχής. Με την εφαρμογή, την 1η Ιανουαρίου του 2011, του αυτοδιοικητικού Προγράμματος «Καλλικράτης», η Λαμία παρέμεινε ως έδρα του διευρυμένου Δήμου Λαμιέων, ο οποίος έχει πληθυσμό 75.235 κατοίκους (επίσημη απογραφή 2011). Επίσης, παρέμεινε έδρα της Περιφέρειας Στερεάς Ελλάδας, συσσωρεύοντας όλες τις προβλεπόμενες υπηρεσίες.

|}
Ιασίων

Κατά την αρχαία Ελληνική Μυθολογία ο Ιασίων ή Ηετίων ήταν πανέμορφος και εργατικότατος γεωργός γιος του Δία ή κατά άλλους του βασιλιά Κόρινθου και της Πλειάδας Ηλέκτρας, αδελφός του Δαρδάνου.

Από την ομορφιά και την αθλητική του παράσταση δεν άργησε να τον αγαπήσει η θεά Δήμητρα από τον οποίο και απέκτησε τον γιο τους, τον Πλούτο. Επειδή όμως ετόλμησε να δεχθεί, θνητός αυτός, τον έρωτα μιας θεάς, ο Ζεύς τον κατακεραύνωσε.

Στη Κρήτη υπήρχαν πολλές παραλλαγές αυτού του μύθου όπως ότι ήταν γιος του Μίνωα και πατέρας του Κορύβαντα, του Πάριου, του Φιλομήλου κ.ά.

Στη πραγματικότητα ο μύθος αυτός απλά εκθειάζει τον πλούτο της αγροτικής παραγωγής ένεκα της εργατικότητας και της ευγονίας, ανεξάρτητα, ότι το τέλος του, αναγκαστικά θα έπρεπε να προστατεύσει και την τότε ηθική τάξη εκ της υπερβολής.

Κατηγορία:Πρόσωπα της ελληνικής μυθολογίας
Κατηγορία:Παιδιά του Δία
Νικήτας Πλατής

Ο Νικήτας Πλατής (1912 - 14 Νοεμβρίου 1984) ήταν Έλληνας ηθοποιός.
Κριστιάνια

thumb|right|Η ανεπίσημη σημαία της Κριστιάνια
Η Κριστιάνια "(Christiania)" είναι αυτοδιαχεριζόμενη κοινότητα που βρίσκεται στην περιοχή Κριστιανσχάουν "(Christianshavn)", κοντά στο κέντρο της Κοπεγχάγης (Δανία). Καλύπτει μία περιοχή 84 στρεμματα και φιλοξενεί περίπου 1.000 κατοίκους. Υπολογίζεται ότι κάθε χρόνο περισσότερο από ένα εκατομμύριο άνθρωποι επισκέπτονται αυτή την αποκαλούμενη "ελεύθερη πολιτεία".

Είναι ένα από τα σημαντικότερα τουριστικά αξιοθέατα στην δανική πρωτεύουσα καθώς αποτελεί "ζωντανό παράδειγμα" του φιλελεύθερου και προοδευτικού τρόπου οργανωσης της δανικής κοινωνίας.
Free Software Directory

To Free Software Directory είναι ένα εγχείρημα που υποστηρίζεται από το Ίδρυμα Ελεύθερου Λογισμικού και την UNESCO. Περιλαμβάνει ένα κατάλογο ελεύθερου λογισμικού που μπορεί να χρησιμοποιηθεί σε ελεύθερα λειτουργικά συστήματα, όπως το GNU ή το GNU/Linux. Περιέχει μέχρι σήμερα περισσότερες από 4.600 εφαρμογές.
Χριστόφορος Νέζερ

Με το όνομα Χριστόφορος Νέζερ μπορεί να αναφέρεται:

*Ο Χριστόφορος Νέζερ (στρατιωτικός), Βαυαρός υπασπιστής του Όθωνα.
*Ο Χριστόφορος Νέζερ (1903-1995), ηθοποιός και εγγονός του παραπάνω 
*Ο Χριστόφορος Νέζερ (1887-1970), ηθοποιός και ξάδελφος του παραπάνω
Tiger I

Το Panzerkampfwagen VI Tiger I (γερμ. "τεθωρακισμένο όχημα μάχης VI «Τίγρης»") είναι γερμανικό άρμα μάχης που χρησιμοποιήθηκε στον Β' Παγκόσμιο Πόλεμο. Ήταν ένα από τα ισχυρότερα άρματα μάχης της εποχής, βάρους 55 τόνων και οπλισμένο με πυροβόλο των 88mm.
Παννονία

Η Παννονία είναι αρχαία περιοχή της κεντρικής Ευρώπης, που οριζόταν βόρεια από το Δούναβη και βρισκόταν στη θέση της σημερινής Ουγγαρίας και εν μέρει της Κροατίας, της Σερβίας, της Βοσνίας και Ερζεγοβίνης, της Σλοβενίας, της Αυστρίας και της Σλοβακίας.

Η περιοχή λέγεται πως έλαβε την ονομασία της από την ιαπετική ρίζα -"πεν"- που σημαίνει: υγρός και νερό, λόγω των πολλών ποταμών που την διασχίζουν. Ωστόσο δεν αποκλείεται η ονομασία Παννονία να σχετίζεται και με την αρχαία πόλη της Κρήτης Παννόνα ή Φαννόνα που βρίσκεται στο χωριό άγιος Θωμάς. Η ονομασία που της έδιναν οι αρχαίοι Έλληνες γεωγράφοι ως Παιονία, ίσως να προϋποθέτει και κάποια γλωσσική συσχέτιση με την Παιονία του νότου.

Υποστηρίζεται ότι οι κάτοικοι της Παννονίας ήταν Ιλλυριοί σε άμεση όμως γειτνίαση με τους Θράκες στα ανατολικά (Δάκες) και στα νοτιοανατολικά (Δάρδανοι και Μοισοί). Ενδείξεις υπάρχουν από το Παννονικό φύλο των Βρεύκων που ζούσε στην αρχαία Σιγγιδόνα (Βελιγράδι) και των Αμαντίνων στα ανατολικά των Βρεύκων (συγγενών των Αμάντων, οι οποίοι κατά τον Στέφανο Βυζάντιο ήταν το θρακικό φύλο των Αβάντων από την Τροία). Εκτός αυτού πόλεις της Παννονίας ήταν η Ηράκλεια (η σημερινή Τακ της κεντρικής Ουγγαρίας), το Βριγέτιο (η Szőny της Ουγγαρίας), η Σάλα, η Σκαραβαντία (το Σόπρον της βορεοδυτικής Ουγγαρίας), η Κέρτισσα, στο σημερινό Τζάκοβο της Κροατίας). Μετά τους Θράκες καί τους Ιλλυριούς, εισέβαλαν στην χώρα οι Κέλτες (4ος αι. π.Χ.) που νικήθηκαν από τους Δάκες του Βοιρεβίστα το 60 π.Χ.
Αντώνης Μπενάκης

Ο Αντώνης Μπενάκης (Αλεξάνδρεια 1873, Αθήνα 31 Μαΐου 1954) ήταν επιχειρηματίας, εθνικός ευεργέτης, πολιτικός και ιδρυτής του Μουσείου Μπενάκη. Η παιδική του ζωή περιγράφεται λεπτομερώς στο γνωστό βιβλίο "Τρελαντώνης" που έγραψε η αδελφή του, Πηνελόπη Δέλτα.
Πωλίνα

Η Πωλίνα (γενν. 28 Ιουλίου 1956) είναι Eλληνίδα τραγουδίστρια. Το πραγματικό της όνομα είναι Πωλίνα-Παρασκευή Μισαηλίδου.
Κώδικας Μορς

frame|1922 Πίνακας του διεθνή Μορσικού κώδικα (Γράμματα και ψηφία)
Ο Κώδικας Μορς είναι μια μέθοδος για μετάδοση πληροφορίας με παλμούς μικρής και μεγάλης διάρκειας (τελείες και παύλες)

. Επινοήθηκε για τη μετάδοση μηνυμάτων μέσω τηλεγράφου στα μέσα του 1830 από τον Σάμιουελ Μορς.
Αντιγόνη Βαλάκου

Η Αντιγόνη Βαλάκου (Καβάλα 24 Μαρτίου 1930-12 Νοεμβρίου 2013) ήταν μία από τις σημαντικότερες πρωταγωνίστριες της ελληνικής δραματικής σκηνής του θεάτρου αλλά και του κινηματογράφου.
Νίκος Γούναρης

Ο Νίκος Γούναρης (3 Μαρτίου 1915 - 5 Μαΐου 1965) ήταν Έλληνας τραγουδιστής που έκανε καριέρα την δεκαετία του 1950.
Βιομηχανική ιδιοκτησία

Θεωρία των δικαιωμάτων ιδιοκτησίας
Βιομηχανική ιδιοκτησία είναι η έννοια γένους για τα δικαιώματα Διανοητικής ιδιοκτησίας που προορίζονται αποκλειστικά για οικονομική εκμετάλλευση. ειδικότερα, πρόκειται για ένα σύνολο κανόνων που προστατεύουν την ευρεσιτεχνία και το βιομηχανικό υπόδειγμα, το σήμα, το βιομηχανικό σχέδιο, οι γεωγραφικές ονομασίες προέλευσης, οι τοπογραφίες ημιαγωγών και το δικαίωμα σε ποικιλίες φυτών. Η βιομηχανική ιδιοκτησία διακρίνεται έτσι από την πνευματική ιδιοκτησία, η οποία, αν και δεν αποκλείει καθόλου την οικονομική εκμετάλλευση, αφορά κατά κύριο λόγο (τουλάχιστον ιστορικά) έργα λόγου και τέχνης.

Κύριος λόγος ύπαρξης είναι ιστορικά η οικονομική ανταμοιβή της πρωτοπορίας και κατά πιο σύγχρονες απόψεις, με βάση και τη θεωρία των δικαιωμάτων ιδιοκτησίας η παροχή κινήτρων στην έρευνα και στην ανάπτυξη καινοτομιών.
Γουόνγκ Καρ Γουάι

Ο Γουόνγκ Καρ Γουάι ("王家卫", 17 Ιουλίου 1958) είναι σκηνοθέτης απο το Χονγκ Κονγκ. Είναι γνωστός για ρομαντικές ταινίες όπως το Ερωτική Επιθυμία και το Chungking Express και είναι ένας απο τους πιο αναγνωρισμένους σκηνοθέτες όλων των εποχών. Σύμφωνα με το They Shoot Pictures, Don't They?, είναι ο πιο κριτικά καταξιωμένος σκηνοθέτης του 21ου αιίωνα, και ο 39ος πιο αναγνωρισμένος σκηνοθέτης όλων των εποχών.
Νίκος Βέρτης

Ο Νίκος Βέρτης (Χόρινχεμ Ολλανδίας, 21 Αυγούστου 1976) είναι Έλληνας τραγουδιστής γεννημένος στην Ολλανδία. Το πραγματικό του όνομα είναι Νίκος Αρβανιτίδης. Το επώνυμο Βέρτης αναφέρεται στα πρώτα βήματα του τραγουδιστή στην πόλη της Βέροιας.
Γιώργος Μητσάκης

Ο Γιώργος Μητσάκης (Κωνσταντινούπολη, 1921 - Αθήνα, 17 Νοεμβρίου 1993) ήταν Έλληνας συνθέτης και στιχουργός πολυάριθμων ρεμπέτικων και λαϊκών τραγουδιών, γνωστός και με το προσωνύμιο «ο δάσκαλος».
Ηλεκτρονικό παιχνίδι

Ηλεκτρονικό παιχνίδι ονομάζεται το παιχνίδι το οποίο χρησιμοποιεί ηλεκτρονικά στοιχεία για να δημιουργήσει ένα διαδραστικό σύστημα, μέσα στο οποίο μπορεί να παίξει ένας παίκτης. Σήμερα, η πιο κοινή μορφή ηλεκτρονικού παιχνιδιού είναι το βιντεοπαιχνίδι, και για αυτόν το λόγο οι όροι συχνά χρησιμοποιούνται, λανθασμένα, ως συνώνυμοι. Άλλα κοινά είδη ηλεκτρονικού παιχνιδιού, που περιλαμβάνουν όχι-μόνο-οπτικά προϊόντα, είναι τα φορητά ηλεκτρονικά παιχνίδια, τα αυτόνομα συστήματα (π.χ. pinball, κουλοχέρης, ή ηλεκτρομηχανικά παιχνίδια arcade), και συγκεκριμένα μη-οπτικά προϊόντα (π.χ. παιχνίδια ήχου). Εκτός απο αυτό τα παιδια μέσα απο τα βιντεοπαιχνίδια μπορούν να αναπτύξουν την αυτοπεπήθησή τους κατά πολύ
Iron Maiden

Οι Iron Maiden είναι heavy metal μουσικό συγκρότημα από την Αγγλία. Είναι από τους δημοφιλέστερους εκπροσώπους του είδους και ειδικά του New Wave of British Heavy Metal, για περισσότερα από σαράντα χρόνια. Οι πωλήσεις τους ανέρχονται σε πάνω από 100 εκατομμύρια αντίτυπα, αν και ποτέ δεν είχαν στήριξη από το ραδιόφωνο, την τηλεόραση ή τον ευρύτερο μουσικό τύπο. Κομμάτια όπως τα The Trooper, The Number of the Beast, Fear of the Dark, Run to the Hills, Hallowed Be Thy Name, Aces High και Seventh Son Of a Seventh Son αποτελούν κάποια από τα σπουδαιότερα όχι μόνο για το heavy metal, αλλά και γενικά για την ροκ σκηνή. Έχουν κατορθώσει πολλές πρωτιές σε εμπορικό επίπεδο, ενώ παράλληλα έχουν βραβευτεί πολλές φορές και από κριτικούς αλλά και από το κοινό.
Νεβάρι

Η γλώσσα Νεβάρι (नेपाल भाषा) είναι μια από τις σημαντικότερες γλώσσες του Νεπάλ. Είναι μία από τις κατά προσέγγιση πεντακόσιες σινοθιβετικές γλώσσες στον κόσμο, και ανήκουν στο θιβετοβιρμανικό κλάδο αυτής της οικογένειας. Είναι η μόνη σινοθιβετική γλώσσα που γράφεται με τη γραφή Ντεβανάγκαρι.
Πύρρος Δήμας

Ο Πύρρος Δήμας (Χειμάρρα, 13 Οκτωβρίου 1971) είναι Έλληνας Βορειοηπειρώτης ολυμπιονίκης αθλητής της άρσης βαρών και εκλεγμένος βουλευτής επικρατείας με το ΠΑΣΟΚ την περίοδο 2012 - 2015. Είναι τρεις φορές χρυσός (Βαρκελώνη 1992, Ατλάντα 1996 και Σίδνεϊ 2000) και μία φορά χάλκινος ολυμπιονίκης στους Θερινούς Ολυμπιακούς Αγώνες της Αθήνας το 2004. Ο πλέον επιτυχημένος αθλητής στην ολυμπιακή ιστορία του ελληνικού αθλητισμού είναι ο μοναδικός έως σήμερα Έλληνας αρσιβαρίστας με τρία χρυσά κι ένα χάλκινο ολυμπιακά μετάλλια, ισοφαρίζοντας τον Ναΐμ Σουλεϊμάνογλου στα χρυσά μετάλλια στους Ολυμπιακούς του Σίδνεϊ το 2000. 
Ο Πύρρος Δήμας ήταν έφεδρος αξιωματικός των ελληνικών ειδικών δυνάμεων
και αριστούχος απόφοιτος του Παιδαγωγικού τμήματος Δημοτικής Εκπαίδευσης του Πανεπιστημίου Αθηνών.
Ήταν παντρεμένος με την δημοσιογράφο Αναστασία Σδούγκου (έφυγε από τη ζωή το 2018) με την οποία απέκτησε τέσσερα παιδιά.
Μιχάλης Σουγιούλ

Ο Μιχάλης Σουγιούλ (καλλιτεχνικό επώνυμο του Μιχαήλ Σουγιουλτζόγλου, Αϊδίνιο Μικράς Ασίας, 1 Αυγούστου 1906 - Αθήνα, 16 Οκτωβρίου 1958) ήταν σημαντικός Έλληνας συνθέτης ελαφράς μουσικής.
Γκιανέντρα

Ο Γκιανέντρα Μπιρ Μπικράμ Σαχ Ντεβ ("ज्ञानेन्द्र शाह", 7 Ιουλίου 1947) ήταν ο τελευταίος βασιλιάς του Νεπάλ, κατά θέση Μαχαραγιά. Το Δεκέμβριο του 2007 το Νεπάλ κινήθηκε προς την κατάργηση της 240χρονης μοναρχίας.
Παλαιά Ανάκτορα

Τα Παλαιά Ανάκτορα είναι, από το 1929 μέχρι σήμερα, η έδρα της Βουλής των Ελλήνων. Πρόκειται για νεοκλασικό κτίριο, σχεδιασμένο από τον Βαυαρό αρχιτέκτονα της Βασιλικής Αυλής της Βαυαρίας, Φρειδερίκο φον Γκέρτνερ και βρίσκεται στην Πλατεία Συντάγματος στην Αθήνα. Η κατασκευή του ξεκίνησε το 1836 και ολοκληρώθηκε το 1847. Χρησιμοποιήθηκε ως βασιλικό ανάκτορο πρώτα από τον Βασιλιά της Ελλάδος Όθωνα και στη συνέχεια από τον Βασιλιά των Ελλήνων Γεώργιο τον Α΄ μέχρι το 1910 οπότε ο Γεώργιος εγκαταστάθηκε σε νέα ανάκτορα, επί της οδού Ηρώδου Αττικού, το σημερινό Προεδρικό Μέγαρο. 

Στη δυτική πλευρά του κτιρίου διαμορφώθηκε ο χώρος σε Μνημείο του Άγνωστου Στρατιώτη, ενώ οι εξωτερικοί χώροι τόσο της ανατολικής όσο και της νότιας πλευράς διαμορφώθηκαν σε μεγάλο ενιαίο εθνικό κήπο, που υφίσταται μέχρι σήμερα.

Σήμερα το κτίριο στεγάζει την αίθουσα της Ολομέλειας της Βουλής καθώς και τις αίθουσες των Επιτροπών της, τα γραφεία του Προέδρου της Βουλής και των Αντιπροέδρων, την αίθουσα συνεδρίασης του Υπουργικού Συμβουλίου, μέρος του Αρχείου της Βουλής (το υπόλοιπο βρίσκεται στο Καπνεργοστάσιο επί της οδού Λένορμαν), γραφεία των κοινοβουλευτικών ομάδων των κομμάτων, το τηλεοπτικό κανάλι της Βουλής των Ελλήνων, καθώς και διοικητικές υπηρεσίες.
Γκιρίγια Πρασάντ Κοϊράλα

thumb|Σκίτσο του Γκιρίγια Πρασάντ Κοϊράλα 
Ο Γκιρίγια Πρασάντ Κοϊράλα (Girija Prasad Koirala, िरिजा प्रसाद कोइराला, 1924 - 20 Μαρτίου 2010) ήταν πολιτικός από το Νεπάλ, προσωρινός αρχηγός κράτους από το 2007 και πρωθυπουργός από το 2006 ως το 2008.

Γεννήθηκε το 1924 στο Μπιχάρ της Ινδίας. Διετέλεσε Πρωθυπουργός του Νεπάλ τέσσερις φορές έως σήμερα και υπηρέτησε σε αυτό το το αξίωμα εκ νέου από τις 30 Απριλίου του 2006 ως τον Ιούνιο του 2008, οπότε και παραιτήθηκε.
Άνω Βαυαρία

H διοικητική περιφέρεια Άνω Βαυαρία (γερμ. "Regierungsbezirk Oberbayern") είναι μια από τις επτά διοικητικές περιφέρειες του γερμανικού ομόσπονδου κρατιδίου της Βαυαρίας. Έχει 4.232.962 κατοίκους (30 Σεπτεμβρίου 2005) και έκταση 17.529,63 χμ². Η διοικητική περιφέρεια Άνω Βαυαρία βρίσκεται στο νοτιοανατολικό μέρος της Βαυαρίας. Συνορεύει βορειοανατολικά με την διοικητική περιφέρεια Κάτω Βαυαρία, βορειοδυτικά με την Μέση Φραγκονία, δυτικά με την Σουηβία, στο νότο και στην ανατολή με την Αυστρία.

thumb|Γεωγραφική θέση της διοικητικής περιφέρειας της Άνω Βαυαρίας στον χάρτη της Βαυαρίας
Κώστας Μουσούρης

Ο Κώστας Μουσούρης (1903 - 7 Δεκεμβρίου 1976) ήταν Έλληνας ηθοποιός, σκηνοθέτης, ποιητής και θεατρικός επιχειρηματίας.
Γήπεδο Απόστολος Νικολαΐδης

Το Γήπεδο Λεωφόρου Αλεξάνδρας είναι γήπεδο ποδοσφαίρου, πολυαθλητικός χώρος και η ιστορική έδρα του Παναθηναϊκού που βρίσκεται στην ομώνυμη λεωφόρο. Αν και από το 1981 το επίσημο όνομά του είναι Γήπεδο Απόστολος Νικολαΐδης, έχοντας το όνομα του πρώην προέδρου του συλλόγου Απόστολου Νικολαΐδη σε αναγνώριση της πολυσήμαντης συνεισφοράς του, στην κοινή χρήση έχει επικρατήσει η ονομασία: τo «Γήπεδο της Λεωφόρου» ή η «Λεωφόρος». Θεωρείται ως η φυσική και παραδοσιακή έδρα του ΠΑΟ, καθώς σε αυτό ο ποδοσφαιρικός Παναθηναϊκός έχει δώσει τα περισσότερα παιχνίδια στην ιστορία του. 

Κάτω από τις θύρες 6 και 7 του ποδοσφαιρικού γηπέδου είναι κατασκευασμένο το Κλειστό Γυμναστήριο της Λεωφόρου, γνωστό και ως «ο Τάφος του Ινδού», που αποτελούσε επί δεκαετίες την έδρα των τμημάτων μπάσκετ και βόλλεϋ του συλλόγου (παραμένει ως η έδρα του τμήματος μπάσκετ γυναικών). Στα προπονητήριά του ασκούνται πολλά από τα ερασιτεχνικά τμήματα του Παναθηναϊκού Αθλητικού Ομίλου.
Κατάνια

Η Κατάνια (ιταλ. "Catania", , λατ. "Catana") είναι η δεύτερη μεγαλύτερη πόλη στην Σικελία μετά το Παλέρμο, βρίσκεται στις ανατολικές ακτές του νησιού και αντικρίζει το Ιόνιο Πέλαγος. Αποτελεί την πρωτεύουσα της Μητροπολιτικής Πόλης της Κατάνιας, της δεύτερης μεγαλύτερης Μητροπολιτικής Πόλης σε ολόκληρη την Σικελία. Ο πληθυσμός της πόλης φτάνει τους 311.584 κατοίκους και ο πληθυσμός της Μητροπολιτικής Πόλης τους 1.107.702 κατοίκους. Η Κατάνια γνώρισε ισχυρούς σεισμούς (1169, 1693) και καταστροφικές εκρήξεις ηφαιστείων από τη γειτονική Αίτνα, η μεγαλύτερη το 1669. 

Ιδρύθηκε τον 8ο αιώνα π.Χ. με εποίκους από την Χαλκίδα. Στην Κατάνη ιδρύθηκε το πρώτο Πανεπιστήμιο στην Σικελία (1434), έγινε σημαντικό εκπαιδευτικό, καλλιτεχνικό και πολιτικό κέντρο σε ολόκληρη την Ιταλία. Είναι διάσημη για την ιστορία, την αρχιτεκτονική και την γαστρονομία της, η παλιά πόλη με τα περίφημα κτίρια Μπαρόκ ανακηρύχθηκε από την UNESCO Μνημείο Παγκόσμιας Κληρονομιάς. Η Κατάνια είναι η γενέτειρα μεγάλων προσωπικοτήτων, όπως οι συνθέτες Βιντσέντζο Μπελίνι και Τζοβάννι Πατσίνι (1796-1867), και οι συγγραφείς Τζοβάννι Βέργκα, Λουίτζι Καπουάνα και Φεντερίκο ντι Ρομπέρτο (1861-1927). Στην Κατάνια βρισκεται το μεγαλύτερο αεροδρόμιο στην νότια Ιταλία.
Άγγελος Σιλέσιος

Ο Άγγελος Σιλέσιος (γερμανικά: "Angelus Silesius", 1624 − 9 Ιουλίου 1677) ήταν Γερμανός ιερέας, ιατρός και μυστικιστής ποιητής. Το πραγματικό του όνομα ήταν Γιόχαν Σέφλερ ("Johann Scheffler"). Ο Σέφλερ έγραψε μεταξύ των άλλων και το έργο "«Ο Χερουβικός προσκυνητής»".
Γεννήθηκε στο Μπρεσλάου, το σημερινό Βρότσλαβ της Σιλεσίας, ως το πρωτότοκο από τρία τέκνα. Η ημερομηνία γεννήσεώς του είναι άγνωστη, αλλά αναφέρεται ότι βαπτίσθηκε στις 25 Δεκεμβρίου 1624. Γεννημένος και αναθρεμμένος ως Λουθηρανός, υιοθέτησε το όνομά του από την ελληνική λέξη ἄγγελος και το επώνυμό του από τη λατινική λέξη για τον κάτοικο της Σιλεσίας όταν έγινε Ρωμαιοκαθολικός το 1653. Αρχικά σπούδασε για ένα έτος (1643) ιατρική και φυσικές επιστήμες στο Πανεπιστήμιο του Στρασβούργου, στην Αλσατία. Μετά πήγε για σπουδές στην Ολλανδία, όπου άρχισε να διαβάζει τα έργα μυστικιστών του Μεσαίωνα και έτσι γνώρισε τα έργα του Γερμανού μυστικιστή Ιακώβου Μπέμε (Jacob Böhme) μέσα από τον φίλο του τελευταίου, τον Αβραάμ φον Φράνκενμπεργκ. Στις 3 Νοεμβρίου 1649 ο Σέφλερ διορίσθηκε ιατρός της αυλής του δούκα της Βιτεμβέργης Σιλβίου Α΄ Νεμρώδ. Οι μυστικιστικές απόψεις του νέου γιατρού ωστόσο προκάλεσαν εντάσεις στις σχέσεις του με τους Λουθηρανούς και οδήγησαν τελικώς στην παραίτησή του από αυτή τη θέση το 1652 και στην απόφασή του να προσχωρήσει στο Ρωμαιοκαθολικό δόγμα. Στη συνέχεια χειροτονήθηκε διάκονος από τους Φραγκισκανούς και ιερέας το 1661. Δέκα χρόνια αργότερα, το 1671, αποσύρθηκε σε ένα οίκο των Ιησουιτών, όπου και έμεινε για το υπόλοιπο της ζωής του.

Ως ενθουσιώδης προσήλυτος και ιερέας, ο Σιλέσιος εργάσθηκε για τη μεταστροφή των Γερμανών Προτεσταντών στη Σιλεσία στην Καθολική Εκκλησία. Συνέταξε 55 φυλλάδες που καταδίκαζαν τον Προτεσταντισμό, αρκετές από τις οποίες εκδόθηκαν σε δύο τόμους με τον τίτλο "Eccleciologia" (δηλ. «Ο λόγος της Εκκλησίας»). Σήμερα ωστόσο ο Σιλέσιος είναι γνωστός κυρίως για τη θρησκευτική του ποίηση και ειδικότερα για δύο ποιητικά έργα που δημοσιεύθηκαν αμφότερα το 1657: Το "Heilige Seelenlust" (κατά λέξη «Οι ιεροί πόθοι της ψυχής»), μία συλλογή 200 και πλέον ύμνων που έχουν από τότε χρησιμοποιηθεί τόσο από Καθολικούς όσο και από Προτεστάντες, και το "Der Cherubinischer Wandersmann" («Ο Χερουβικός προσκυνητής»), μία συλλογή από 1.676 σύντομα ποιήματα, τα περισσότερα σε αλεξανδρινούς δωδεκασύλλαβους στίχους. Η ποίησή του αντλεί θέματα από τον μυστικισμό, τον ησυχασμό, ακόμα και τον «πανθεϊσμό» μέσα σε ένα χριστιανικό πλαίσιο.
Μανόλης Πολέντας

Ο Μανόλης Πολέντας είναι Έλληνας συγγραφέας. Γεννήθηκε το 1955 στα Χανιά. Σπούδασε οικονομικά, πολιτική οικονομία και συγκριτική λογοτεχνία. Είναι διδάκτωρ της συγκριτικής λογοτεχνίας, με έμφαση στη δημιουργική συγγραφή. Ζει στην Αθήνα και εργάζεται ως δημοσιογράφος, ραδιοφωνικός παραγωγός και συντάκτης/εκφωνητής δελτίων ειδήσεων.
Γκόλμπολ

thumb|Η σουηδική ομάδα γκόλμπολ στους Παραολυμπιακούς Αγώνες της Αθήνας.
Το Γκόλμπολ (Goalball) είναι ένα ομαδικό άθλημα, σχεδιασμένο για τυφλούς αθλητές. Επινοήθηκε το 1946 από τον Αυστριακό Hanz Lorenzen, και τον Γερμανό Sepp Reindle, σε μία προσπάθεια να βοηθηθεί η αποκατάσταση των βετεράνων του Δεύτερου Παγκοσμίου Πολέμου. Διοικητική αρχή για το άθλημα είναι η Διεθνής Ομοσπονδία Αθλητισμού Τυφλών (IBSA), που είναι υπεύθυνη για δεκαπέντε αθλήματα που απευθύνονται σε άτομα με προβλήματα όρασης. 

Το άθλημα παρουσιάστηκε για πρώτη φορά σε Παραολυμπιακούς Αγώνες το 1976 κατά τη διάρκεια των Παραολυμπιακών Αγώνων του Τορόντο. Το πρώτο Πρωτάθλημα Γκόλμπολ διεξήχθη το 1978, ενώ στο πρόγραμμα των Παραολυμπιακών Αγώνων μπήκε το 1980, στους Αγώνες του Άρνεμ της Ολλανδίας.. Είναι ένα από τα τρία αθλήματα των Παραολυμπιακών Αγώνων που δεν έχει αντίστοιχο Ολυμπιακό άθλημα.
Δούναβης

Ο Δούναβης (Γερμ. Donau, Σλοβακ. Dunaj, Ουγγρ. Duna, Κροατ. Dunav, Σερβ. Дунав, Ρουμ. Dunărea, Βουλ. Дунав, Ουκρ. Дунай, ο Δάννουβις των Βυζαντινών, ή "Δανούβιος" και "Ίστρος" (αποκαλείται Ίστρος το τελευταίο τμήμα του), ο Τούνα των Τούρκων,) είναι ,μετά τον Βόλγα, ο δεύτερος μεγαλύτερος ποταμός της Ευρώπης και 29ος του κόσμου. Θεωρούμενος διεθνής υδάτινος δρόμος, ο Δούναβης έχει τις πηγές του στην πόλη Ντοναουέσινγκεν, που βρίσκεται στο Μέλανα Δρυμό της Γερμανίας στη συμβολή των ποταμών Μπρίγκαχ και Μπρεγκ. Ο Δούναβης ρέει έπειτα προς τα ΝΑ για 2.872 χλμ. διαρρέοντας τέσσερις πρωτεύουσες χωρών της κεντρικής Ευρώπης προτού εκβάλει στον Εύξεινο Πόντο μέσω του Δέλτα του σε Ρουμανία και Ουκρανία.

Κάποτε μακροχρόνιο σύνορο της Ρωμαϊκής Αυτοκρατορίας, ο ποταμός περνάει ή αγγίζει τα σύνορα δέκα χωρών:Ρουμανία (29,0% της λεκάνης απορροής), Ουγγαρία (11,6%), Σερβία (10,2%), Γερμανία,(7,0%), Βουλγαρία (5,9%), Σλοβακία (5,9%), Κροατία (4,4%), Ουκρανία (3,8%), Μολδαβία (1,6%) και Αυστρία. Η λεκάνη απορροής του εκτείνεται σε εννέα ακόμη χώρες.
Τζον Μπελούσι

thumb|right|200px|"Ο ηθοποιός Τζον Μπελούσι (1949-1982) όπως εμφανίζεται στην ταινία «Ένα Τρελό Τρελό Θηριοτροφείο» (1978)."
Ο Τζον Άνταμ Μπελούσι ("John Adam Belushi", 24 Ιανουαρίου 1949 – 5 Μαρτίου 1982) ήταν ένας Αμερικανός κωμικός, ηθοποιός και μουσικός. Βραβευμένος με Έμμυ για την δουλειά του στην τηλεοπτική εκπομπή "«Saturday Night Live»", ένα μουσικό-κωμικό βαριετέ του ΝΒC, ο Μπελούσι ήταν επίσης γνωστός για τη συμμετοχή του στις ταινίες "«Ένα Τρελό Τρελό Θηριοτροφείο»" και "«Οι Ατσίδες Με Τα Μπλε» ("The Blues Brothers")".

Ο Μπελούσι συχνά υποδυόταν κωμικά έντονους, εκρηκτικούς, ενοχλητικούς και τσαπατσούληδες χαρακτήρες, ενώ ήταν γνωστός για τα εκφραστικά του μάτια και την έκφραση με το ανασηκωμένο φρύδι, την οποία έπαιρνε σε πολλές ταινίες για να προκαλέσει γέλιο.
Αλογονίδια

<br>
Στη Χημεία με τη χαρακτηριστική ονομασία αλογονίδια, φέρονται σε αντιδιαστολή με τους αλογονάνθρακες, οι χημικές ενώσεις που αποτελούνται από αλογόνα (δηλαδή Br, Cl, F και I). με χημικά στοιχεία εκτός του άνθρακα ή με οργανικές ρίζες, οπότε και πρόκειται για οργανικές ενώσεις. 

Αλογονίδια που προέρχονται από ενώσεις αλογόνων και στοιχείων χαρακτηρίζονται με το όνομα του στοιχείου, π.χ. αλογονίδιο του φωσφόρου κ.λπ., ενώ εκείνα που προέρχονται με οργανική ένωση λαμβάνουν αυτή ως πρόθεμα π.χ. αλκυλαλογονίδια (αλκύλιο + αλογόνο)

Γενικότερα τα αλογονίδια κατατάσσονται στα αλογονοπαράγωγα.


Κατηγορία:Οργανικές ενώσεις
Κατηγορία:Αλογόνα
Ντίξι Ντιν

Ο Γουίλιαμ Ραλφ Ντιν (αγγλικά: "William Ralph Dean", 22 Ιανουαρίου 1907 – 1 Μαρτίου 1980), ευρύτερα γνωστός ως Ντίξι Ντιν ("Dixie Dean"), ήταν Άγγλος ποδοσφαιριστής. Αγωνιζόμενος ως κεντρικός επιθετικός, κατέχει το αξεπέραστο μέχρι στιγμής ρεκόρ στο Αγγλικό Πρωτάθλημα, της επίτευξης 60 γκολ σε μια αγωνιστική περίοδο (1927–28).
Η επίδοση αυτή ήταν ρεκόρ Ευρώπης, καταρρίφθηκε το 1946 από τον Ούγγρο Φέρεντς Ντέακ και παραμένει η τρίτη καλύτερη όλων των εποχών σε παγκόσμιο επίπεδο. Θεωρούμενος ως ένας από τους κορυφαίους επιθετικούς της γενιάς του ψηφίστηκε 52ος καλύτερος Ευρωπαίος παίκτης του 20ού αιώνα στις εκλογές της IFFHS.
Εάφα του Ουέσσεξ

Ο Εάφα του Ουέσσεξ, ήταν μέλος του Οίκου του Ουέσσεξ (730 - περί το 789), γιος του Εόππα του Ουέσσεξ, απευθείας απόγονος του Κέρντικ.

Παντρεύτηκε μια πριγκίπισσα του Κεντ αγνώστου ταυτότητας, με την οποία απέκτησε τον μετέπειτα βασιλιά του Κεντ Ίλμουντ.


Κατηγορία:Βασιλείς της Μερκίας
Κασπάρ Καπαρόνι

Ο Κασπάρ Καπαρόνι ("Kaspar Capparoni") (Ρώμη, 1 Αυγούστου 1964) είναι ένας Ιταλός ηθοποιός.
Μάρτιν Βάινεκ

O Μάρτιν Βάινεκ ("Martin Weinek"), γεννημένος στις 30 Ιουνίου του 1964 είναι Αυστριακός ηθοποιός, επιχειρηματίας και διασκεδαστής. Είναι κυρίως γνωστός λόγω της συμμετοχής του στην τηλεοπτική σειρά Υπαστυνόμος Ρεξ.

Ασχολείται επίσης με την παραγωγή κρασιού στην Αυστρία

Ο Βάινεκ σπούδασε υποκριτική από το 1983 έως το 1986 με καθηγητή τον Πίτερ Π. Γιοστ.

Από το 1986 ήταν μέλος του "Group 80"στα θέατρα της Βιέννης και είχε μία μικρή συμμετοχή στην ταινία "After-season".
Το 1987 συμμετείχε στα φεστιβάλ του Ρεκλινγκχάουζεν υπό την καθοδήγηση του Γκέοργκ Μιτερντάιν στο "The Lechner Edi looks into Paradise" και υποδύθηκε έναν οδοκαθαριστή στην ταινία "Müllomania" με σκηνοθέτη τον Ντίτερ Μπέρνερ. Η δέσμευση του στο Jura Soyfertheater, θέατρο της Βιέννης , συνεργασίες με άλλες θεατρικές σκηνές καθώς και η σκηνοθετική του δραστηριότητα σηματοδότησαν την καριέρα του τη διετία 1988-1989. Την περίοδο 1990-1991 ασχολήθηκε με την καλλιτεχνική διεύθυνση του θεάτρου Hernalser city.

Εν τω μεταξύ συμμετείχε συνεχώς σε ταινίες και τηλεοπτικές σειρές, όπως για παράδειγμα το 1989 οπότε και έλαβε μέρος στην τηλεοπτική σειρά "Calafati Joe".

Πέρα από την ηθοποιία ο Βάινεκ ασχολείται και με την αμπελουργία μαζί με τη σύζυγό του Εύα, η οποία εργαζόταν ως δραματουργός. Η ενασχόληση του ζευγαριού με την οινοπαραγωγή ξεκίνησε το 1993 σαν χόμπι και σήμερα καλλιεργούν έκταση 30 στρεμμάτων κοντά στο Heiligenbrunn.
Αρδαμέρι

Το Αρδαμέρι είναι ένα χωριό του νομού Θεσσαλονίκης, σκαρφαλωμένο στο όρος Χορτιάτη. Ο παραδοσιακός χαρακτήρας του χωριού εντοπίζεται στα άτακτα τοποθετημένα σπίτια και τα στενά δαιδαλώδη δρομάκια του που καταλήγουν τις περισσότερες φορές σε αδιέξοδο. 

Το χωριό έχει περίπου 900 ψηφοφόρους και μόνο 125 μόνιμους κατοίκους. Ανήκει στη Δημοτική Ενότητα Κορώνειας του Δήμου Λαγκαδά, μαζί με τα χωριά Άγιος Βασίλειος, Γερακαρού, Βασιλούδι και Λαγκαδίκια. Το χωριό καταστράφηκε από τους Τούρκους 2 φορές: Με την κατάληψη της Θεσσαλονίκης το 1430 από τους Τούρκους και στην επανάσταση του 1821, όταν δημιουργήθηκε ένα κίνημα στην περιοχή, με επικεφαλής τον Εμμανουήλ Παππά. Η προσπάθεια όμως αυτή, βάφτηκε με αίμα. Οι κάτοικοι του Αρδαμερίου συμμετείχαν στην επανάσταση του 1821 ανάμεσά τους διακρίθηκαν οι αγωνιστές Βασίλειος Συρόπουλος, Γεώργιος Μαριανός (1797-1831) και Κωνσταντίνος (Κωνσταντής) Αργύρης.
Αντίμηλος

Η Αντίμηλος είναι μικρό απόκρημνο νησί των Κυκλάδων δυτικά της Μήλου, στο Μυρτώο Πέλαγος. Είναι ένα βραχώδες και εξαιρετικά απόκρημνο νησί, με το υψηλοτερό του σημείο να βρίσκεται στα 671 μέτρα πάνω από την επιφάνεια της θάλασσας. Έχει έκταση 8 τ.χλμ. και είναι ακατοίκητο. 

Οι ντόπιοι το αποκαλούν και Ερημόμηλος, ονομασία με την οποία ήταν γνωστό και κατά το Μεσαίωνα, ενώ στην αρχαιότητα ήταν γνωστό ως Έφυρα. Τα αρχαιολογικά ευρήματα υποδεικνύουν την ύπαρξη οικισμών από τους προϊστορικούς χρόνους.

Ήταν ενεργό ηφαίστειο έως την αρχή της Τεταρτογενούς περιόδου: ακόμα και σήμερα υπάρχει ανενεργός κρατήρας στην κορυφή του νησιού. 

Έχει θαμνώδη βλάστηση και έχει χαρακτηριστεί από το δίκτυο Φύση 2000 ως Τόπος Κοινοτικής Σημασίας (ΤΚΣ). Φιλοξενεί ένα σπάνιο είδος αιγάγρων) (Capra aegagrus pictus), παρόμοιο με της Κρήτης, το σπάνιο είδος των μαυροπετριτών γερακιών, καθώς και ένα σπάνιο είδος φιδιών, το είδος macrovipera schweizeri, γνωστό και ως "οχιά της Μήλου". Ωστόσο, το τελευταίο διάστημα, οι εναπομείναντες αίγαγροι του είδους απειλούνται με εξαφάνιση λόγω των επιμειξιών και λόγω λειψυδρίας.

Η επίσκεψη στο νησί γίνεται μόνο με άδεια της Διεύθυνσης Θήρας Κυκλάδων.
Μυιώδης

Στην ελληνική μυθολογία με το όνομα Μυιώδης είναι γνωστός ένας τοπικός θεός που λατρευόταν στην Ολυμπία. Στον Μυιώδη θυσίαζαν ένα ταύρο κατά την περίοδο των Ολυμπιακών Αγώνων, και έτσι πίστευαν ότι οι μύγες απομακρύνονταν από την περιοχή του ιερού. Σύμφωνα όμως με μία άλλη μαρτυρία, οι Ηλείοι για να απομακρύνουν τις μύγες, που έφερναν ασθένειες, θυσίαζαν στον ήρωα Μυίαγρο.
Σαπιέντζα

μικρογραφία|Νησί Σαπιέντζα
μικρογραφία|Φάρος στη νήσο Σαπιέντζα
Η Σαπιέντζα είναι το δεύτερο μεγαλύτερο νησί των μεσσηνιακών Οινουσσών μετά την Σχίζα. Βρίσκεται στ' ανοιχτά των νοτιοδυτικών ακτών της Μεσσηνίας, απέναντι από τη Μεθώνη και είναι ένα κατάφυτο νησί με σπάνια χλωρίδα. Έχει έκταση 9 τ.χλμ. και σύμφωνα με την απογραφή του 2001, έχει πληθυσμό 7 κατοίκους. Διοικητικά ανήκει στον Δήμο Πύλου - Νέστορος, ενώ την περίοδο 1999 -2010 ανήκε στον Δήμο Μεθώνης. Νοτιοδυτικά της Σαπιέντζας βρίσκεται το βαθύτερο σημείο της Μεσογείου, γνωστό ως τάφρος ή φρέαρ των Οινουσσών, με βάθος 5.121μ. Το υψηλότερο σημείο του νησιού είναι 219μ. Η πρόσβαση στο νησί πραγματοποιείται με τουριστικά πλοιάρια, που αναχωρούν από τη Μεθώνη.
Μορράφιος

Στην ελληνική μυθολογία με το όνομα Μορράφιος, απαντώμενο και με την παραλλαγή Μαράφιος, είναι γνωστός ένας γιος του βασιλιά της Σπάρτης Μενελάου και της συζύγου του, της Ωραίας Ελένης. Αδέλφια του Μορραφίου ήταν η Ερμιόνη, ο Νικόστρατος, ο Αιθιόλας, ο Θρόνιος, ο Πλεισθένης ο Νεότερος και η Μελίτη.
Μύρμηξ

Στην ελληνική μυθολογία με το όνομα Μύρμηξ είναι γνωστός ένας Αθηναίος ο οποίος, χάρη στη δεξιοτεχνία του και στους καλούς του τρόπους κατάφερε να κερδίσει την εύνοια και την προστασία της θεάς Αθηνάς. Αλλά μετά από αυτό ο Μύρμηξ καυχήθηκε ότι αυτός ήταν ο εφευρέτης του πολεμικού άρματος, ενώ στην πραγματικότητα η τιμή για την επινόησή του ανήκε στην Αθηνά. Η θεά θύμωσε τότε πολύ και τον μετεμόρφωσε σε μυρμήγκι. Αργότερα ο Δίας τον λυπήθηκε και του ξαναέδωσε την ανθρώπινη μορφή του.

Από τον μύθο του Μύρμηκα, ο κωμικός ποιητής της «νέας κωμωδίας» Ποσείδιππος ο Κασσάνδρειος εμπνεύσθηκε ομώνυμη κωμωδία του.
Μυκηνέας

Στην ελληνική μυθολογία με το όνομα Μυκηνέας (Μυκηνεύς) είναι γνωστός ο ιδρυτής κατά μία παράδοση και επώνυμος ήρωας που έδωσε το όνομά του στις Μυκήνες. Ο Μυκηνέας ήταν γιος του Σπάρτωνα και εγγονός του Φορωνέα. Σύμφωνα με άλλη εκδοχή, ο Μυκηνέας ήταν εγγονός του Φηγέα και δισέγγονος του Ινάχου και της Ωκεανίδας Μελίας.
Μύλας

Στην ελληνική μυθολογία με το όνομα Μύλας ή Μύλαντας είναι γνωστός ένας από τους Τελχίνες. Μυθολογείται ότι αυτός πρώτος εφεύρε τον μύλο, εφεύρεση η οποία πήρε το όνομά του. Από τον Μύλαντα επίσης είχε ονομασθεί η Μυλαντία άκρα. Ο Διόδωρος ο Σικελιώτης αναφέρει και μία σχετική προσωνυμία-επίκληση του Δία: ήταν ο «Ζευς Μυλεύς», που απέκτησε τρεις γιους από τη Νύμφη Ιμαλία, η οποία καταγόταν από την Τελχινία.

Ο Μύλαντας καθιέρωσε τη λατρεία των θεών του συμποσίου στην Κάμειρο και στη Ρόδο. Από εκείνον πήραν το όνομά τους και οι θεοί αυτοί: ήταν οι Μυλάντειοι θεοί.
Μυκήνη

Στην ελληνική μυθολογία με το όνομα Μυκήνη είναι γνωστή η κατά μία παράδοση επώνυμη ηρωίδα που έδωσε το όνομά της στις Μυκήνες. Η Μυκήνη γενεαλογείται ως θυγατέρα του βασιλιά Ινάχου του Άργους και σύζυγος του αργείτη ήρωα Αρέστορα, όπως την αναφέρει ο Όμηρος στην "Οδύσσεια" (στίχος β 120), αλλά και ο Παυσανίας (Β΄ 16, 3).
Συμφωνία του Ίτσλ

Η λεγόμενη Συμφωνία του Ίτσλ, (Ischl), ήταν μια διμερής συμφωνία μεταξύ των ίδιων των Μοναρχών Ρωσίας και Αυστρίας που συνομολόγησαν στην ομώνυμη πόλη της Αυστρίας, συνοδευόμενοι από τους υπουργούς των Εξωτερικών,στις 28 Σεπτεμβρίου του 1907.

Σ΄ αυτή τη συνάντηση οι δύο Μονάρχες αποφάσισαν τη συμπλήρωση του μεταρρυθμιστικού έργου του προγράμματος Μυρστέγκ με λήψη σύντονων μέτρων για τη περιστολή των ανταρτικών σωμάτων στη χερσόνησο του Αίμου.<br>
Χαρακτηριστικό όμως παραμένει το γεγονός ότι η συνάντηση και η συνομολόγηση αυτή, που παρακινήθηκε ιδιαίτερα από τους ρώσους επιτελείς, συνέβη όταν πλέον οι ελληνικές δυνάμεις είχαν επιβληθεί των βουλγαρικών οι οποίες και βρίσκονταν υπό διάλυση.

Στο τέλος της συνάντησης αυτής η Ρωσία και η Αυστρία ως εντολοδόχοι των Δυνάμεων της Βερολίνειας Συνθήκης, συνομολόγησαν το κείμενο της διακοίνωσης προς Αθήνα (Ελλάδα), Σόφια (Βουλγαρία) και Βελιγράδι (Γιουγκοσλαβία), το οποίο και απέστειλαν την ίδια ημέρα και που έμεινε στην ιστορία με τον χαρακτηριστικό τίτλο Διακοίνωση Ρωσίας - Αυστρίας (1907), της οποίας βάση ήταν η αρχή της διατήρησης του "Status Quo" στη Βαλκανική.
Σμόλικας

Ο Σμόλικας είναι το δεύτερο υψηλότερο βουνό της Ελλάδας μετά τον Όλυμπο, με υψόμετρο 2.637 μέτρα. Καταλαμβάνει το βόρειο τμήμα του νομού Ιωαννίνων και το δυτικό του νομού Γρεβενών. Περικλείεται από τον Γράμμο στα βόρεια, την Τύμφη στα νότια και την Πίνδο στα νότια και ανατολικά. Ουσιαστικά πρόκειται για τμήμα της ευρύτερης οροσειράς της Πίνδου που καταλαμβάνει ολόκληρη την δυτική Ελλάδα.

Στον Σμόλικα βρίσκονται μερικά από τα ορεινότερα χωριά της Ελλάδας, όπως η Σαμαρίνα,η Σμίξη,η Φούρκα, οι Πάδες, το Παλαιοσέλλι και άλλα. Απο τον Σμόλικα πηγάζουν οι παραπόταμοι του Αλιάκμονα, Βενέτικος και Γρεβενιώτικος.
Ντέιβιντ Χέισελχοφ

Ο Ντέιβιντ Χέισελχοφ ("David Michael Hasselhoff", Βαλτιμόρη, Μέριλαντ, Η.Π.Α., 17 Ιουλίου 1952), γνωστός και με το προσωνύμιο "The Hoff", είναι Αμερικανός ηθοποιός και τραγουδιστής, ευρύτατα δημοφιλής χάρις στους πρωταγωνιστικούς ρόλους του στις τηλεοπτικές παραγωγές "Ο Ιππότης της Ασφάλτου (Knight Rider)" και Baywatch.

Επίσης, ανέπτυξε μια επιτυχημένη μουσική καριέρα, ιδιαίτερα σε Γερμανία, Αυστρία και Ελβετία.
Πιονγιάνγκ

thumb|Η Πιονγιάνγκ από δορυφόρο
Η Πιονγιάνγκ (κορεατικά: 평양 직할시, ) είναι η πρωτεύουσα και μεγαλύτερη πόλη της Βόρειας Κορέας, που βρίσκεται στο ποταμό Ντέντονγκ. Ο επίσημος πληθυσμός της πόλης δεν αποκαλύπτεται από τη διοίκηση. Το 2003, είχε αναφερθεί ως 3,8 εκατ. από την Ένωση Κορεατών στην Ιαπωνία.
Διονύσιος Ροδοθεάτος

O Διονύσιος Ροδοθεάτος (1849 - 28 Ιουνίου 1892) ήταν Έλληνας συνθέτης.
Γράμμος

Ο Γράμμος (, αρωμανικά: "Gramosta") είναι το τέταρτο υψηλότερο βουνό της Ελλάδας μετά τον Όλυμπο, τον Σμόλικα και τον Βόρα, με την υψηλότερη κορυφή του («Τσούκα Πέτσικ») να φτάνει σε υψόμετρο 2.520 μέτρων. Άλλες υψηλές κορυφές του Γράμμου είναι το Περήφανο (2.444 μ.) το Διάσελο (2.393 μ.), η Επάνω Αρρένα (2.192 μ.), η Κάτω Αρρένα (2.075 μ.), η Μαύρη Πέτρα (2.169 μ.) και ο Μπανταρός (2.036 μ.). Ο όγκος του βρίσκεται στα ελληνοαλβανικά σύνορα και καταλαμβάνει το βορειοανατολικό τμήμα του νομού Ιωαννίνων, το νοτιοδυτικό του νομού Καστοριάς και ένα τμήμα της νοτιοανατολικής Αλβανίας. Στα ανατολικά του από την ελληνική πλευρά περικλείεται από τον Σμόλικα και το Βόιο. Ουσιαστικά αποτελεί τμήμα της ευρύτερης οροσειράς της Πίνδου που καταλαμβάνει ολόκληρη την δυτική Ελλάδα. Είναι σκεπασμένος από πυκνά δάση και από αυτόν ξεκινούν πολλά υδάτινα ρεύματα όπως ο Αλιάκμονας, ο μεγαλύτερος σε μήκος ποταμός της Ελλάδας που πηγάζει σε ελληνικό έδαφος.

Εκεί βρίσκεται και Πάρκο Εθνικής Συμφιλίωσης, με εκθεσιακούς χώρους και ερευνητικές υποδομές, το οποίο έχει στόχο να αποτυπώσει το παρελθόν και να βοηθήσει στην κατανόησή του αλλά παράλληλα να αναδείξει τον περιβαλλοντικό πλούτο του Γράμμου, εστιάζοντας στις δυνατότητες του παρόντος και στη δυναμική του μέλλοντος και θέτοντας στόχους ανάπτυξης με την προσοχή και ευαισθησία που δικαιούται αυτός ο ορεινός όγκος.
Βόρας

Ο Βόρας (Σλαβομακεδόνικα: Ниџе ) είναι οροσειρά στα σύνορα της Ελλάδας με την Βόρεια Μακεδονία εκτεινόμενη και στις δυο χώρες. Αποτελεί τη διαχωριστική γραμμή του νομού Πέλλας στα νότια, με το Μορίχοβο της Βαρδαρίας στα βόρεια και εκτείνεται ως τα όρια του νομού Φλώρινας. Αποτελεί το τρίτο υψηλότερο βουνό της Ελλάδας.
Αροάνια

Τα Αροάνια Όρη, γνωστότερα ως Χελμός, είναι οροσειρά της βόρειας Πελοποννήσου που βρίσκεται κατά το μεγαλύτερο μέρος της στο νομό Αχαΐας και λιγότερο στο νομό Κορινθίας, με την ψηλότερη κορυφή της να βρίσκεται στο βορειοανατολικό τμήμα της επαρχίας Καλαβρύτων.
Καϊμακτσαλάν

Το Καϊμακτσαλάν ), είναι βουνό στα σύνορα Ελλάδας-Βόρειας Μακεδονίας. Είναι το νοτιότερο μέρος και η υψηλότερη κορυφή, 2521 m, μιας οροσειράς που στα ελληνικά ονομάζεται Βόρας και στα σλαβομακεδονικά Νίτζε. Τα σύνορα μεταξύ των δύο χωρών διασχίζουν την κορυφή. Είναι το τρίτο ψηλότερο σημείο της Ελλάδας μετά τον Όλυμπο και τον Σμόλικα και το πέμπτο υψηλότερο σημείο στη Βόρεια Μακεδονία.